

**משרד בוטיק בדיני עבודה**

**עדכון פסיקה שבועי מס' 702 – 14.10.18**



**בית-הדין הארצי**

**מעסיק חייב בשימוע להציע לעובד עבודה חלופית לאו דווקא באותם תנאים**

**אח סיעודי, שהועסק במרכז לדיור מוגן של קופת חולים מאוחדת, פוטר עקב מיקור חוץ של המחלקה הסיעודית בה עבד. בית הדין האזורי פסק לעובד פיצויים בגין פיטוריו בגלל אי הצעת עבודה חלופית באותם תנאים בשימוע בסך 93,134 ₪. בית הדין הארצי קבע, שפיטורי המשיב נעשו בלית ברירה, משהוחלט על הפעלת המחלקה בה עבד המשיב באמצעות גוף חיצוני, לא ניתן היה להמשיך ולהעסיקו, אך לא היתה חובה על המעסיק להציע למשיב עבודה באותם תנאים בהם הועסק טרם סגירת המחלקה הסיעודית. עם זאת, היה על המעסיק לבחון את האפשרויות להעסקת העובד בעבודה חלופית – הגם בתנאים שונים מתנאיו ערב השינוי, והצגתן של אפשרויות אלה לעובד בשימוע, כחלק מתום הלב והאמון ביחסי עובד – מעסיק. לכן דין הערעור להתקבל בעיקרו, אך בשל הפגם בשימוע ובהתחשב בגילו של המשיב ובתקופת העסקתו הממושכת אצל המערערות, יש להעמיד את הפיצוי לו זכאי המשיב בגין פיטוריו שלא כדין על סכום של 20,000 ₪.**

ע"ע (ארצי) 30226-06-13 **קופת חולים מאוחדת - מיכאל בונדר** לפני: סגן הנשיאה כב' השופט אילן אטח, כב' השופטת לאה גליקסמן, כב' השופט משה טוינה (נבו, 03.09.2018).

**בית-הדין האזורי**

**פיצוי בסך 60,000 ש"ח למנופאית שפוטרה לאחר שסירבה לעלות על המנוף עקב חשש לחייה**

**העובדת, עבדה כעגורנאית, תחת הסכם למתן שירות אצל הנתבעת. במהלך יום עבודתה החלה רוח חזקה שטלטלה את המנוף. העובדת, הרגישה שהיא בסכנה וירדה מהמנוף, וכך גם מנופאי נוסף שעבד בסמוך אליה. כשהגיעו למטה, פגשו במנהל אתר הבנייה אשר דרש מהשניים לעלות שוב על המנוף. השניים עלו על המנוף, אך לאחר שעלו החלה העובדת לחוש במנוף המתנדנד ומסכן אותה, ולכן ירדה מהמנוף וחדלה לעבוד באותו היום. כשחזרה לביתה בסוף יום העבודה, התקשר אליה מעסיקה והודיע לה שהיא מפוטרת. בית הדין פסק, כי האחריות להפעלת העגורן נתונה בידי העגורנאי ולשיקול דעתו הבלעדית. כמו כן, הנתבעת הפרה את חובתה לספק סביבת עבודה בטוחה ואף הגבירה את הסכנה לביטחונם של עובדי האתר. עוד קבע בית הדין כי הנתבעת פיטרה את העובדת משיקולים זרים, בחוסר תום לב וללא שימוע, ופסק לעובדת פיצויים בסך 60,000 ₪.**

ס"ק (אזורי ב"ש) 7792-03-16 **הסתדרות העובדים הכללית החדשה - מכלוף בכור ובניו בע"מ** לפני: כב' השופט

ת יעל אנגלברג שהם, נציג ציבור עובדים מר שרון מיכל ונציגת ציבור מעסיקים גב' איריס ליברובסקי(נבו, 26.08.2018).

**לפסיקה המלאה ניתן לפנות לאתר** [**www.nevo.co.il**](http://www.nevo.co.il/) **או לאתר** [**www.court.gov.il**](file:///C:\Users\Noa\AppData\Local\Microsoft\Windows\Documents%20and%20Settings\noa\My%20Documents\noa\Local%20Settings\Temporary%20Internet%20Files\Local%20Settings\Temporary%20Internet%20Files\Local%20Settings\Temporary%20Internet%20Files\My%20Documents\Downloads\www.court.gov.il)



[**לחץ כאן**](http://bernzon.kidumnet.co.il/contact_rtl.html?v=44624101212) **לצפייה באתר משרד ברנזון ולרישום לקבלת דיוורים**

חיים ברנזון, משרד עורכי דין, חבצלת השרון 60, הרצליה פיתוח 4674720, טל': 09-9568339, פקס: 09-9509129